Megiste
Megiste (Graece , "maxima", ex quo Turcice Meis) sive Castellorizum (Graece , Italiane Castelrosso, "castrum rubrum") est insula Graeca in mari Mediterraneo, fere 3 km a litore Turcico distans. Insula 120 km a Rhodo in orientem versus sita aream 9.11 km² occupat. Una cum nonnullis insulis saxisque circumiectis est demorum Graeciae maxime orientalis. Summus mons Bigla usque ad 273 m surgit.

Ex quo Dodecanesus una cum Castellorizo Graeciae adiunctus est, insula publice denuo antiquo insulae nomine, Megiste (Μεγίστη, "maxima"), nominatur, in sermone cotidiano autem appellatio "Castellorizum" retinetur. Cum sit Turcia vicinissima, etiam a Turcia vindicatur.

Historia 
Insula iam a temporibus antiquis inhabitata communes cum reliquis Dodecanesi insulis res gestas sustinebat: Ad imperium Alexandri Magni, tum Romanum, denique Byzantinum pertinebat. Anno 1306 ab equitibus ordinis Hospitalis occupata est, qui insulam fortiter muniverunt. Sunt, qui insulae nomen (Καστελλόριζο, Castelrosso) a saxis castri subrubentibus deductum esse velint.

Anno 1552 Castellorizum sub dicionem Imperii Ottomanici venit. Cum insula variis privilegiis gauderet, classis mercatoria Dodecanesi maxima facta est.

Bello Orbis Terrarum Primo insula die 28 Decembris anno 1915 a copiis Francicis occupata est. Usque an finem belli insula saepe a continente Turcico tormentis verbarata est. Die 11 Ianuarii anno 1917 navis Britannica HMS Ben-my-Chree submersa est.

Anno 1922 insula sub dicionem Italicam venit. Illo tempore maxima incolarum pars insula emigravit.
Bello Orbis Terrarum Secundo de insula multum pugnatum est, incolae in varias terras dispersae sunt, dimidia domuum pars deleta est.

Anno 1947 Castellorizum pars Graeciae facta Megiste nominata est. Fere 300 incolarum mense Octobri eiusdem anni in insulam reverti voluerunt, quod autem in nave ignis exortus est, 35 homines mortui sunt. Superstites insulam devastatam invenerunt, qua re multi eorum emigraverunt.

Anno 1920 Castellorizo erant circiter 20 000 incolarum, hodie sunt fere 400. A civitate Graeca large sustentantur, quo vindicationes Turcicae arceantur.

Exemplum assiduitatis Graecae facta est Despoena Achladiote (Δέσποινα Αχλαδιώτη), quae pecudem pascens sola exiguam insulam Rho a Megiste in orientem sitam habitabat. Usque ad diem mortis anno 1982 omni mane vexillum Graecum pandebat, quod a litore Turcico videretur, vesperi subducebat.

In Australia hodie circiter 10 000 posterorum insulae olim incolarum vivunt, qui ibi appellatione "Kassies" noti sunt.

Megiste hodierna 

Medius insulae locus duobus decenniis ante quasi deserta erat. Ex tunc multa aedificia restituta ac denuo inhabitata sunt. Inter hos, qui immigraverunt, multi Italiani sunt. Proximis annis etiam humilis periegesis coepit. Vici nucleus circa portum situs largis copiis privatis publicisque restitutus est, domus collapsae vicum circumdantes virgultis obsitae paene videntur.

Civitas Graeca rationibus politicis, quippe cum maiestas insulae a Turcia vindicata sit, multa pecunia insulam sustentat. Die 26 Aprilis anno 2010 tum praeses Graeciae Georgius Papandreu, dum in insula versatur, ibi revelavit periculum imminere, ut civitas Graca mox fenus et impendium recusatura esset.

In insula Megiste pellicula Mediterraneo facta est, quae anno 1992 praemio Academiae ("Oscar") pro optima pellicula linguae peregrinae donata est.

Notae

Nexus externi 
 Situs officialis 

Insulae Graeciae
Rhodus
Demi Graeciae